6af03c8f8356e36f44826e191d965cf0

 Der er den her dreng vi kyssede cirka for 2 uger siden. Jeg kan godt lide ham og jeg har spurgt om kærester. Han sagde Nej men har sagt hende godt kan lide mig. Han har sagt jeg er bare hendes bedste pige ven. Alle vores venner siger at vi skal være kærester. Vi har snakket meget om det i 2 timer og 30 minutter de sidste par uger. Vi er bare venner men jeg vil så gerne være hans kæreste Hvad skal jeg gøre? 
Hvorfor ikke kærester?
======================


ungzone.dk
2020.29

Kære Du,

Øv det er så ærgerligt, når den person man kan li', ikke kan li' én på samme måde. 

Din ven har sagt, at han godt kan li' dig. Men måske prøver han at holde dig hen, fordi han er i tvivl, om han vil være kærester. Måske skal han bare have lidt tid, så kan det være, at han gerne vil være kærester med dig. Det er ikke til at sige. Følelser kan vi ikke bestemme over selv. Måske er han bange for, at jeres venskab bliver ødelagt, hvis i bliver kærester? Det kan du prøve at spørge ham om. Det kan være, han har et svar, men det kan også være, at han heller ikke selv ved det.

Lige meget hvad er det nok ikke en særlig god ide at presse ham og blive ved med at spørge om i skal være kærester, for så ender han nok med at blive træt af jeres venskab. Gi' ham noget tid, måske bliver han mere og mere interesseret i dig, som tiden går. Indtil da kan du glæde dig over, at du stadig kommer til at se ham tit, og han stadig er din bedste ven.

  
Jeg håber, du finder ud af det.

Kærligst Tia

 

Hej med dig,

Jeg tænker, at det bedste du kan gøre er at tale med ham om det, således at du får mulighed for at fortælle ham, hvordan du virkelig har det, og hvor han har mulighed for at uddybe, hvorfor han sagde nej til at starte med. For det lyder som om, at I begge er meget gode venner. Dét at I er så tætte, kan være med til at gøre samtalen nemmere og mere tryg, da det virker til, at I er vant til lange samtaler og har nemt ved at snakke sammen. Derudover tror jeg, at det kan være en god idé at fortælle jeres fælles venner, at de skal give jer noget plads til at beslutte, hvorvidt I ønsker at være et par. For selvom de muligvis har noget godt i sine, så kan deres holdninger modsat medføre et pres, som gør hele situationen sværere at forholde sig til.

Held & lykke med det! :)

  
Venligste hilsner 

Zhino

 